Ole Lund Kirkegaard

Ole Lund Kirkegaard (1940–1979) var en dansk lærer og barnebokforfatter. Han er særlig kjent for boka og filmen om Gummi-Tarzan. Hans hovedpersoner er «outsiderne, som set fra samfundets synsvinkel er svage, men som ofte også rummer en særlig styrke.»Kari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5

 Biografi 
Han vokste opp i et liberalt borgerhjem i Skanderborg.Byvandring i Ole Lund Kirkegaards fodspor i Skanderborg; skanderborg.dk Faren var tannlege.Lise Lotte Larsen. Ole Lund Kirkegaard ; forfatterweb.dk Kirkegaard tok artium ved Århus katedralskole i 1959, og dro deretter til sjøs et halvt år. Han var tre år i militæret, jobbet han som lærervikar, og tok lærerskoleeksamen ved Århus Seminarium i 1963. Han møtte si kone Anne Lise på lærerskolen. Paret fikk to døtre. 

I 1965 ble han ansatt som førstelærer på Oue skole nær Mariager og senere i Stenderup ved Horsens.Personificeret fantasi: Ole Lund Kirkegaard ; skole200.dk«Biografist kommer så tæt på Ole Lund Kirkegaard som man kan»; Politiken, 21. sept 2010 Han jobbet som lærer frem til 1973, men fra da av jobbet han som forfatter på fulltid. 

Med fortellingen «Dragen» vant han en barnefortellingskonkurranse utlyst av den danske avisen Politiken i 1966. Og i 1967 utkom hans første bok, novellesamlingen Virgil. 

Kirkegaard utviklet etterhvert et alkoholproblem, og døde av nedkjøling etter å ha sovnet i snøen på vei hjem fra kroen.Lise Nielsen. «Nu må jeg brække mig diskret»; Information, 21. sept 2010. Anmeldelse av Jens Andersens biografi

 Forfatterskap 
Et hovedtema i hans bøker er «motsetningene mellom voksne og barn. Det kommer gjerne til en konfrontasjon mellom barn som vil utforske verden i fri lek, og voksne som av forskjellige årsaker vil hindre dem, ved å innføre strenge lover og regler, noe som fører til at barna gjør opprør. Det hele er satt innenfor svært humoristiske rammer.»Fredrik Bjerke Strand. Vattnisser og pedalegoister : om rampegutter og trangsynte voksne i Ole Lund Kirkegaards bøker. Masteroppgave ved Universitetet i Oslo 2005 Eller med andre ord: «opfindsomme, legende børn, som sammen med skæve eksistenser og folkepensionister står i et modsætningsforhold til samfundets autoriteter.»T Weinrech. Ole Lund Kirkegaard i Den store danske. En annen innfallsvinkel er å se forfatterskapet som et uttrykk for «1960'ernes og 1970'ernes 'kulturelle frisættelse af barnet'»

Forfatterskapet – avgrenset til de sju bøkene som utkom i hans levetid – kan deles inn i noen faser: 
 «De tre første bøkene kan ses som en trilogi. De foregår alle i landlige omgivelser, og det hviler et nostalgisk skjær over dem. Man mistenker forfatteren for å skrive om sin egen barndom.»
 Hodja fra Pjort «er nærmest en krysning mellom de tre første bøkene og 1001 Natt. Den kan derfor ses som en mellomepoke mellom landsbytrilogien, og de senere mer moderne storbybøkene.»

Forfatteren illustrerte alle bøkene sine selv, i en stil preget av naiviteter og overdrivelser.

 I ettertid 
Han utga bare sju bøker i sin levetid. Flere bøker er utgitt senere, dels på grunnlag av radiomanuskript, dels på grunnlag av tekster som har vært trykt i tidsskriftNina Goga. «To nye oversettelser av Ole Lund Kirkegaard» ; barnebokkritikk.no, 16. feb 2011, og dels manuskript som har vært i familiens eie: Frække Friderik.«Frække Friderik»; Information, 14. feb 2008Frekke Fredrik. Historien Om En Lat Gutt ; barnebokkritikk.no, 13. mai 2009

Fire filmer ble laget i årene etter Kirkegaards død, og i 2011-2013 ble det laget tre nye animasjonsfilmer av bøkene hans.Se profil på Internet Movie Database

I hjembyen Skanderborg organiseres det byvandringer i hans fotspor,, og i kulturhuset i byen er hans tegninger overført til stort format på veggene.«Sløngler får deres egen sal i Kulturhuset»; Århus Stiftstidende, 10. okt 2012 I 2011–12 viste museet på Koldinghus utstillingen «Drengestreger, Ole Lund Kirkegaard og hans verden».Ole Lund Kirkegaard og hans verden ; koldinghus.dk

 Bibliografi 
 Lille Virgil, 1967; norsk  1972
 Albert, 1968; norsk Albert og andre ugagnskråker, 1974
 Orla Frøsnapper, 1969; norsk Sirkus Benito kommer til byen, 1977
 Hodja fra Pjort, 1970; norsk Hodja fra Pjort, 1973
 Otto er et næsehorn, 1972; norsk Otto er et neshorn, 1975
 Gummi-Tarzan, 1975; norsk Gummi-Tarzan 1978
 En flodhest i huset, 1978; norsk En flodhest i huset, 1986
 Frode og alle de andre rødder, 1979; norsk Frode og de andre skøyerne, 1981
 Per og bette Mads, 1981; norsk Per og vesle Mads, 1983
 Mig og Bedstefar – og så Nisse Pok, 1982; norsk Jeg og bestefar – og Nisse-Nils, 1984
 Tippe Tophat og andre fortællinger, 1982; norsk Tippe Topphatt og andre fortellinger, 1985
 Anton og Arnold - to frække drenge, 2010; norsk Anton og Arnold eller omvendt 2011
 Først utgitt som lettlestbøkene Anton og Arnold flytter til byen (1988) og Anton og Arnold i det vilde vesten (1988)
 Frække Friderik, 2008; norsk Frekke Fredrik : fortellingen om en lat gutt, 2009
 De Hæslige Slynglers Klub og andre gode historier (2009); norsk Klubben for pill råtne slyngler og andre gode historier (2011)

 Filmatiseringer 
 Lille Virgil og Orla Frøsnapper 1980. Norsk tittel Lille Virgil & Ola Fluesnapper eller Vesle Virgil Og Ola Froskenapper
 Gummi-Tarzan 1981
 Otto er et næsehorn 1983. Norsk tittel Otto er et nesehorn
 Hodja fra Pjort 1985. Norsk tittel Gutten og det flyvende teppet
 Albert 1998. Norsk tittel Albert og jakten på den grønne diamant
 Orla Frøsnapper 2011. Animasjonsfilm. Norsk tittel Sirkus Benito kommer til byen eller Ola Froskesnapper
 Gummi T 2012. Animasjonsfilm. Norsk tittel Gummi T
 Otto er et næsehorn 2013. Animasjonsfilm. Norsk tittel Otto er et neshorn
 Priser 
 1969 – Kulturministeriets Børnebogs-pris for Albert
 Litteratur 
 Jens Andersen, Ole Lund Kirkegaard – En livshistorie, Gyldendal, 2010. ISBN 978-87-02-09526-5.«Biografi med sørgelig slutt», artikkel i Aftenposten 18. oktober 2011
 Torben Sønsthagen Weinreich, Ole Lund Kirkegaard – Et forfatterskab, Gyldendal, 2010. ISBN 978-87-02-07392-8.
 Referanser 

 Eksterne lenker 


Kategori:Danske barnebokforfattere
Kategori:Personer med enkeltverk i den danske kulturkanonen